ઘણા ઔદ્યોગિક એકમોમાં પ્રાધિકારીઓ આ સઘળી બાબતો અંગે સજાગ રહી નવતર પ્રયોગો કરી કર્મચારીઓને તેમના કાર્યોમાં પૂર્ણતમા વ્યસ્ત રાખતા હોય છેઃ ઓફિસમાં ‘સોશિયલ મીડિયા બ્લોકર’ રાખી તેના વ્યસની થતા રોકે છે; દિવસ દરમિયાન ટૂંકા ટૂંકા બ્રેક આપવામાં આવે છે; ‘ Flextime’ કે ‘work from home’જેવી સુવિધાઓ આપવામાં આવે છે; કોઈ ક્રિકેટ મેચ રમાતી હોય તો લંચ બ્રેક દરમિયાન ડાઈનિંગ રૂમમાં એક TV સેટ ગોઠવી શકાય; જે સમયસીમાઓની અંદર પોતાની કામગીરી સંપન્ન કરે તેને એવોર્ડ્ઝ નવાજી શકાય; જરૂરી મિટિંગો અને તે પણ અત્યંત મર્યાદિત સમય પૂરતી જ હોવી જોઈએ; પ્રાધિકારીઓ ઘણો બધો સમય કર્મચારીઓ સાથે ઉપસ્થિત રહી, ચાલુ કામે અર્થસભર આંતરક્રિયા કરતા રહે છે; કર્મચારીઓને તેમના કાર્યોમાં અગ્રતાક્રમ આપવાની ક્ષમતા વિકસાવે છે; વધુ પડતી પ્રતિક્રિયા કે સૂક્ષ્માતિસૂક્ષ્મ સંચાલન એ બંને ટાળી કર્મચારીઓની સાથે સુમેળભર્યા સંબંધો બાંધી તેમના વ્યર્થ સમયને મહદઅંશે ઘટાડી શકે છે.